Most kiderülhetett volna, van-e Orbánnak offshore cége
Demeter Márta ugyanis egyenesen rákérdezett a miniszterelnöknél. Válaszként viszont csak elmúltnyolcévezés jött.
A független országgyűlési képviselő azt kérdezte írásban a miniszterelnöktől, van-e az ő, a családja vagy hozzátartozói tulajdonában offshore-cég.

A kérdésre „feladatkörében eljárva” Dömötör Csaba, a Miniszterelnöki Kabinetiroda parlamenti államtitkára felelt. Illetve nem felelt.

Válaszadás helyett inkább rögtön kijelentette, hogy visszautasítja Demeter "kérdésnek álcázott rágalmait". Mint írta, a képviselő beadványa újabb bizonyítéka annak, hogy a baloldali pártok saját megosztottságukat és az érdemi mondandó hiányát agresszív lejárató akciókkal próbálják majd ellensúlyozni a választásokig hátralévő időszakban.

Aztán arra emlékeztette Demetert, hogy az Orbán-kormány hivatalba lépett, még virágzott az offshore-biznisz Magyarországon, a baloldali kormányzás és az offshore cégek szétbogozhatatlan módon fonódtak, ennek a gyakorlatnak azonban ők véget vetettek.

De akkor végül is van Orbán Viktornak, családtagjainak vagy hozzátartozóinak offshore-cége?
parlamenti államtitkár Orbán Viktor Demeter Márta offshore cégek Dömötör Csaba Miniszterelnöki Kabinetiroda